text: [{"text_idx": "#000004", "text": "FBF: Vit kundu smurt tju\u0301kt uppa\u0301 og sagt, at F\u00f8royar vundu burtur u\u0301r Portugal, ta\u0301 F\u00f8royar l\u00f8gdu seg a\u0301 odda 3-1 i\u0301 fyrsta settinum, men fra\u0301 4-4 fo\u0301r Portugal upp a\u0301 13-7, og so var vo\u0301nin hja\u0301 F\u00f8royum meira at koma upp a\u0301 eitt tvi\u0301siffa\u00f0 tal, og ta\u00f0 eydna\u00f0ist eisini akkura\u0301t vi\u00f0 10-25. Sum ikki einafer\u00f0 er ta\u00f0 serliga o\u0301lukku h\u00e6ddin, sum er h\u00f8vu\u00f0smunurin millum hesi sterku u\u0301tlendsku li\u00f0ini og F\u00f8royar. Trupult er at sleppa i\u0301gj\u00f8gnum blokkin og uppaftur truplari at blokka fyri teirra smassjum. Anna\u00f0 sett var li\u0301kt ti\u0301 fyrsta, har F\u00f8royar fylgja vi\u00f0 fyrstu l\u00f8tuna, men fra\u0301 6-8 vaks munurin upp i\u0301 7-16, og so var ikki anna\u00f0 at gerast enn at sma\u0301fegnast um at koma upp um tey 10 stigini ho\u0301ast alt. Kanska er einki or\u00f0atak, sum sigur, at \u201cta\u00f0 sum byrjar v\u00e6l, endar oftast illa\u201d, men ta\u00f0 sa\u0301 heilt gott u\u0301t, ta\u0301 st\u00f8\u00f0an bara var 5-6 i\u0301 tri\u00f0ja setti, men alt fo\u0301r fyri skeyti\u00f0, ta\u0301 Julia Kavalenka fo\u0301r at serva fyri Portugal, og hon helma\u00f0i ikki i\u0301 fyrr enn st\u00f8\u00f0an var vor\u00f0in 5-16, og servan fo\u0301r u\u0301t av v\u00f8llinum. Setti\u00f0 vann Portugal 25-8. Portugal vi\u0301sti i\u0301 dag, at ta\u00f0 var ikki uttan grund, at li\u00f0i\u00f0 var i\u0301 finaluni i\u0301 Silvurliguni i\u0301 fj\u00f8r, har Sv\u00f8ri\u0301ki vann 3-0 a\u0301 heimav\u00f8lli, eftir at li\u00f0in h\u00f8vdu vunni\u00f0 hv\u00f8r si\u0301n 5-settara i\u0301 bo\u0301lkasp\u00e6linum."}, {"text_idx": "#000005", "text": "Longu um eina viku m\u00f8tast Portugal og F\u00f8royar aftur; hesa fer\u00f0 i\u0301 Portugal, og a\u0301 somu Evropafer\u00f0 sp\u00e6la F\u00f8royar i\u0301mo\u0301ti Georgia 14. juni, og si\u0301\u00f0ani i\u0301mo\u0301ti Montenegro 16. juni i\u0301 seinasta dystinum i\u0301 hesi fyrstu Silvurliguni hja\u0301 F\u00f8royum.I\u0301 gja\u0301r vann Montenegro 3-0 (25-19, 25-9, 25-16) a\u0301 Georgia. Sto\u0301ra vo\u0301nin hja\u0301 F\u00f8royum er at vinna enn einafer\u00f0 a\u0301 Georgia. Heimadystin vunnu F\u00f8royar 3-1."}, {"text_idx": "#000008", "text": "Flogbo\u0301ltur: Sto\u0301rsteypadystir i\u0301 H\u00f8llini a\u0301 Ha\u0301lsi."}]